OKRESNÁ PROKURATÚRA BARDEJOV 
Kellerova 7, 085 43 Bardejov	

Číslo: Pv 771/16/7701-4	Bardejov 14.02.2017 
EEČ: 2-54-14-2017
U Z N E S E N I E
Trestná vec:	obv. XXXXX
Trestný čin:	prečin: krádež podľa § 212 odsek 2 písmeno d Trestného zákona
Rozhodol: 	prokurátor Okresnej prokuratúry Bardejov 
Podľa § 215 odsek 1 písmeno e Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX 112, XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: krádež podľa § 212 odsek 2 písmeno d Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
na tom skutkovom základe, že:
dňa 01.10.2016 v čase okolo 10.00 hod. prišli po predchádzajúcej vzájomnej dohode do lesného porastu nachádzajúceho sa v katastrálnom území mesta XXXXX v časti zvanej „Jedlovec" parcely registra XXXXX, zapísaného v liste vlastníctva č. XXXXX ako lesný pozemok, kde bez povolenia odcudzili drevnú hmotu stromu Jaseň v pošte 19 kusov polien o dĺžke 120-130 cm a priemeru 12-18 cm o celkovom objeme 0,47 priestorových metrov, ktoré poukladali do pristaveného motorového vozidla, čím takto pre Mestské lesy XXXXX, s.r.o, so sídlom XXXXX, ul. XXXXX 786 krádežou spôsobili škodu vo výške 16,45 Eur,

lebo obvinený nebol v čase činu pre nepríčetnosť trestne zodpovedný.

Odôvodnenie:
Dňa 13.12.2016 bolo povereným príslušníkom PZ Obvodného oddelenia PZ v Bardejove pod ČVS: XXXXX začaté trestné stíhanie podľa § 199 ods. 1 tr. zákona a zároveň v zmysle ustanovenia § 206 ods. 1 Trestného poriadku vznesené obvinenie XXXXX, narodenému XXXXX v Bardejove, trvale bytom XXXXX, XXXXX č. 112  za prečin krádeže podľa § 212 ods. 2, písm. d/ Trestného zákona formou spolupáchateľstva podľa § 20 Tr. zákona.

Vzhľadom k duševnému stavu obvineného, bol do konania pribratý znalec z odboru zdravotníctvo, odvetvie psychiatria, za účelom vyšetrenia duševného stavu obvineného. 
	     Na základe vypracovaného znaleckého posudku číslo 3/2017, ktorý vypracoval znalec z odvetvia psychiatria XXXXX, obvinený XXXXX má v dôsledku závažnej duševnej poruchy – duševnej zaostalosti závažne narušené až vymiznuté rozpoznávacie a ovládacie schopnosti  a nie je schopný a spôsobilý náležite sa vyjadriť v trestnom konaní, nechápe ustanovenia trestného poriadku v dôsledku závažnej duševnej poruchy – stredne ťažkej duševnej zaostalosti / imbecility.
  		
Podľa § 23 Tr. zák. kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

	Podľa § 215 ods. 1 písm. e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

Dokazovaním vykonaným v priebehu prípravného konania bolo preukázané, že skutok, pre ktorý bolo vedené trestné stíhanie sa stal, tento vykazuje znaky trestného činu a dopustil sa ho obv. XXXXX v spolupáchateľstve s ostatnými obvinenými. Zo záverov znaleckého posudku, vypracovaného znalcami z odboru zdravotníctvo a farmácia, odvetvie psychiatria vyplynul, jednoznačný záver, že obv. XXXXX v čase spáchania skutku nebol schopný rozpoznať nebezpečnosť svojho konania pre spoločnosť a svoje konanie nemohol ovládať, nakoľko jeho rozpoznávacie a ovládacie schopnosti boli vymiznuté, z čoho je možné vyvodiť záver, že obvinený pre duševnú poruchu v čase spáchania činu inak trestného, nemohol rozpoznať jeho protiprávnosť alebo ovládať svoje konanie, a teda nie je za tento čin trestne zodpovedný.

	Vzhľadom k vyššie uvedeným skutočnostiam, bolo potrebné rozhodnúť tak ako je to uvedené vo výrokovej časti tohto uznesenia a trestné stíhanie voči obv. XXXXX podľa   § 215 ods. 1 písm. e/ Trestného poriadku zastaviť.
text
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš 
prokurátor